Flushwow gør det gamle toilet intelligent

Skæver du misundeligt til dem, der har automatisk udtræk på toilettet? Så har du mulighed for at støtte et Kickstarter-projekt, der giver dit gamle toilet samme evner. Flushwow kan eftermonteres i wc-kummer og sørger for at skylle ud efter dig, så snart du rejser dig.

Det kan lade sig gøre, fordi Floshwow består af to enheder. En infrarød styreboks, der monteres over toilettet og en motor, der sørger for at trække ud. Den monteres i selve vandtanken og burde være kompatibel med de fleste toilet-typer.

Men ikke nok med det. Flushwow kan indstilles til at skylle afhængigt af, om der er lavet “nummer et” eller “nummer to”. Står du fem og 60 sekunder foran kummen, leverer den et lille skyl. Opholder du dig derimod mere end 1 minut på brættet, kvitterer den med et stort skyl.

Der er også en såkaldt “double flushing”, der ikke alene leverer et stort skyl, men et ekstra skyl 25 sekunder efter, du har forladt gerningsstedet.

Leverer camouflage-duft

Som rosinen i pølseenden kan Flushwow også spraye dufte ud i rummet, så der ikke efterlades dårlig lugt til den næste i rækken. Der kan vælges mellem jasmin, citrus eller lavendel og duften fås i små flasker, der strækker sig i op til to måneder.

Både sensor og motor kræver naturligvis strøm og har begge indbygget genopladeligt batteri, der oplades via mikro-USB. Ifølge Kickstarter-siden kan systemet oplades på en time, mens det har en standby- og brugstid på op til fire måneder.

Ifølge skaberne sparer du ikke alene vand, hvis du bruger systemwet. Det er også mere hygiejnisk, da du ikke skal røre ved toilettet, når du skal trække ud. Til gengæld skal du altså så i vandtanken fire-fem gange om året, for at lade batteriet op …

Flushwow har allerede vakt jubel blandt 185 persone, der har valgt at bakke projektet op. For 538 HK$, der svarer til omring 470 kroner, kan man få tilsendt sættet til august. Læs mere her.

Flushwow gør det gamle toilet intelligent